
Linnavara tasuta kasutusse andmine (MTÜ Spin)
1. Asjaolud ja menetluse käik
MTÜ Spin esitas 21.09.2021. a taotluse spordisaali tasuta kasutusse andmisest, mis asub Narva Muusikakooli hoones aadressil 26. juuli tn 9, Narva. Spordisaali kasutamise eesmärk on SPIN-programmi treeningute korraldamine ajavahemikul 27.09.2021-30.06.2022. SPIN on Eestis ainulaadse mudeliga spordil põhinev ja teaduslikult tõendatult mõjus noorte arenguprogramm. Treeningute ajad kooskõlastatakse Narva Muusikakooli juhtkonnaga.
2. Õiguslikud alused
Vastavalt Narva Linnavolikogu 17.03.2005. a määruse nr 14 „Linnavara kasutusse andmise korra” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Spin, registrikood 80376713, ajavahemikul 27.09.2021-30.06.2022 tasuta kasutusse Narva Muusikakooli spordisaal (26. juuli tänav 9) SPIN-programmi treeningute korraldamiseks. Treeningute ajad kooskõlastatakse Narva Muusikakooli juhtkonnaga.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

